Стрэшын

Стрэ́шын — гарадскі пасёлак у Жлобінскім раёне Гомельскай вобласці Беларусі, на правым беразе Дняпра. Злучаны аўтадарогамі з Жлобінам, Рэчыцай, Светлагорскам. За 21 км ад Жлобіна, 105 км ад Гомеля. Насельніцтва 930 чал. (2022).

 Гісторыя 
Упершыню згадваецца ў «Спісе гарадоў далёкіх і блізкіх» (кан. 14 ст.). У 1399 годзе падараны Вялікім князем літоўскім Вітаўтам Віленскаму капітулу. У 16—17 стст. неаднаразова разбураны. Пасля 2-га падзелу Рэчы Паспалітай (1793) у складзе Расійскай імперыі, цэнтр воласці Рагачоўскага павета, мястэчка, уладанне графа Остэрмана. У 1924—1927 і 1939—1955 гг. цэнтр Стрэшынскага раёна, у 1927—1939 і з 1956 г. у Жлобінскім раёне Гомельскай вобласці, з 1938 года гарадскі пасёлак.

 Насельніцтва 

 Эканоміка 
Цагельня, лясніцтва.

 Славутасці 
 Стрэшынскі замак
 Стрэшынская Пакроўская царква
 Брацкая магіла савецкіх воінаў
 Помнік землякам, загінуўшым у Вялікую Айчынную вайну.

На ўскраіне вёскі гарадзішча 12 ст.

 Вядомыя ўраджэнцы 
 Дзмітрый Васільевіч Бярнацкі (1912—1945) — савецкі ваенны дзеяч, Герой Савецкага Саюза.
 Іаан Кармянскі (1837—1917) — протаіерэй, кананізаваны Беларускай праваслаўнай царквой у ліку праведных.
 Васіль Рагаўцоў (нар. 1952) — беларускі паэт, мовазнавец, доктар філалагічных навук (2003), прафесар (1993), заслужаны работнік адукацыі Рэспублікі Беларусь (2014).
 Уладзімір Яўцехавіч Сінякоў (нар. 1947) — беларускі палітык.

 Гл. таксама 
 Пасёлкі гарадскога тыпу Гомельскай вобласці
 Пасёлкі гарадскога тыпу Беларусі

 Зноскі 

 Літаратура 




 Спасылкі 


Катэгорыя:Пасёлкі гарадскога тыпу Гомельскай вобласці
Катэгорыя:Населеныя пункты на Дняпры
Катэгорыя:Мястэчкі Менскага ваяводства